Suresh 776 Views ipl
ముంబైని గెలిపించిన పోలార్డ్‌
బెంగళూరు: ఐపిఎల్‌ పదవ సీజన్‌లో ముంబయి ఇండియన్స్‌తో జరిగిన మ్యాచ్‌లో కోహ్లీ హాఫ్‌ సెంచరీ నమోదు చేశాడు.గాయం కారణంగా ఇప్పటి వరకు మూడుమ్యాచ్‌లకు దూరమైన కోహ్లీ ముంబయి జట్టుపై తాజాగా 62 పరుగులతో హాఫ్‌ సెంచరీ సాధించాడు.ముంబై ఇండియన్స్‌ తమ బౌలింగ్‌తో మరోసారి ఆకట్టుకుంది. చిన్నస్వామి స్టేడియంలో రాయల్‌ చాలెంజర్స్‌ బెంగళూరును 5 వికెట్లకు 142 పరుగుల వద్ద పరిమితం చేసింది.తరువాత బ్యాటింగ్‌కు దిగిన ముంబై ఇండియన్‌ 18.5 ఓవర్లలో 6 వికెట్లకు 145 పరుగులుచేసింది.దీంతో రాయల్‌ ఛాలెంజర్స్‌ బెంగళూరుపై ముంబై ఇండియన్స్‌ 4 వికెట్ల తేడాతో విజయం సాధించారు.
ముంబయి ఇండియన్స్‌ స్పిన్‌,సీమ్‌తో కోహ్లీ సేనను ఇబ్బంది పెట్టింది.ఓపెనర్‌ క్రిస్‌ గేల్‌ 27 బంతులు ఆడి2 బౌండరీలు,1 సిక్సర్‌తో 22పరుగులు చేయగా, కెప్టెన్‌ కోహ్లీ 47 బంతులు ఆడి 5 బౌండరీలు,2 సిక్సర్లతో పవర్‌ ప్లే ఓవర్లలో నిలకడగా ఆడటంతో బెంగళూరు పది ఓవర్లకు 1 వికెట్‌ నష్టానికి 71 పరుగులు చేసింది.ఈ క్రమంలో డివిలియర్స్‌ 21 బంతులు ఆడి 1సిక్సర్‌తో 19 పరుగులు చేశాడు. డివిలియర్స్‌తో కలిసి కోహ్లీ గేర్‌ మార్చాడు. అంది వచ్చిన బంతుల్ని చక్కగా బౌండరీకి తరలించాడు. 47 పరుగుల వ్యక్తిగత స్కోర్‌ వద్ద బుమ్రావేసిన 13.5వ బంతిని లాంగాఫ్‌లో భారీ సిక్సర్‌ బాది హాఫ్‌సెంచరీ చేశాడు.ఆ తరువాత రెండు ఓవ ర్లలోనే కోహ్లీ,డివిలియర్స్‌ ఔట్‌కావడంతో బెంగళూరు స్కోరుకు కళ్లెం పడింది.ఆడుకొం టాడనుకొన్న కేదార్‌ జాదవ్‌ 13సైతం పరుగులు చేయలేకపోయాడు.
దీంతో 20 ఓవర్లకు బెంగ ళూరు 5వికెట్లకు 142 పరుగులకు పరిమిత మైంది. ముంబయిబౌలర్లు మెక్లె నగన్‌ 2 వికెట్లు, హార్థిక్‌,కృనాల్‌లకు తలో వికెట్‌ లభించింది. జట్టును గెలిచిపించిన పోలార్డ్‌: ముంబయి ఇండియన్స్‌కు చెందిన పోలార్డ్‌ జట్టు విజయంలో కీలకపాత్ర పోషించాడు.ఓపెనర్లు నిరాశకు గురి చేసినా పోలార్డ్‌తోపాటు పాండ్యా సత్తా చాట డంతో స్కోరులో వేగం పెరిగింది.ఓపెనర్‌ పటేల్‌ 8 బంతులు ఆడి 3పరుగులు చేసి బద్రీ బౌలిం గ్‌లో గేల్‌కు క్యాచ్‌ ఇవ్వడంతో ఔటయ్యాడు.మరో ఓపెనర్‌ బట్లర్‌ 5బంతులు ఆడి 2 పరుగులు చేసి బిన్నీ బౌలింగ్‌లో గేల్‌కు క్యాచ్‌ ఇచ్చి వెనుదిరి గాడు.శర్మ 2 బంతులు ఆడి జిరో పరుగుల వద్ద ఔటయ్యాడు.
మక్లెనగన్‌ కూడా 1 బంతి ఆడి జిరో పరుగుల వద్ద ఔటయ్యాడు. రైనా 16 బంతులు ఆడి 1బౌండరీతో 11 పరుగులు చేసి బద్రీ బౌలిం గ్‌లో అరవింద్‌కు క్యాచ్‌ ఇవ్వడంతో ఔటయ్యాడు. పోలార్డ్‌ బాగా నిలదొ క్కుకుని 47 బంతులు ఆడి 3 బౌండరీలు,5 సిక్సర్లతో 70 పరుగులు చేసి చాహల్‌ బౌలింగ్‌లో డివిల్లియర్స్‌కు క్యాచ్‌ ఇచ్చి ఔటయ్యాడు.పాండ్యా 30 బంతులు ఆడి 3బౌం డరీలు,1సిక్సర్‌తో 37 పరుగులు,హెచ్‌హెచ్‌ పాం డ్యా 4బంతులు ఆడి 1సిక్సర్‌తో 9పరుగులు చేసి నాటౌట్‌గానిలిచారు.దీంతోముంబైఇండియన్స్‌ 18.5ఓవర్లలో 6వికెట్లకు 145పరుగులు చేసింది.